การเติบโตของ 7-Eleven มาเลเซียไตรมาสที่ผ่านมาเป็นอย่างไรบ้าง
ร้านสะดวกซื้อเปิดตลอด 24 ชั่วโมงที่คนไทยเรารู้จักกันดีอย่าง 7-Eleven ร้านที่คอยเป็นเพื่อนที่รู้ใจ และอยู่ใกล้ๆ ทุกคนมาโดยตลอด ณ ตอนนี้ 7-Eleven เองก็มีในประเทศทั้งหมดกว่า 8,832 สาขาแล้ว ด้วยสาขาที่มากมายขนาดนี้ แน่นอนว่าจำนวนสาขา 7-Eleven ในประเทศไทย จึงกลายเป็นอันดับ 2 ของโลก รองแค่ประเทศญี่ปุ่น7-Eleven ของประเทศมาเลเซีย ได้รายงานถึงผลการดำเนินการในช่วงไตรมาสแรกที่ผ่านมา ที่มีการขยายสาขาและการเติบโตของยอดขายที่ดีเลยทีเดียว โดย 7-Eleven ในมาเลเซีย มีกำไรสุทธิ (Net Profit) เพิ่มขึ้นกว่า 11.6% เมื่อเทียบกับช่วงเดียวกันของปีก่อนนอกจากนั้น ทางบริษัทยังบอกอีกว่าในส่วนของยอดขาย (Total Sales) ที่เพิ่มขึ้นในไตรมาสนี้ก็อยู่ราวๆ 2.5% ขณะที่อัตรากำไรขั้นต้น (Gross Profit Margin) ก็มีการปรับตัวที่ดีขึ้นอย่างต่อเนื่องยอดขายที่เพิ่มขึ้นนั้น มาจากปัจจัยที่เพิ่มขึ้น 3 ส่วนหลักๆ นั้นก็คือการเปิดสาขาที่เพิ่มขึ้น กลุ่มลูกค้าที่เพิ่มขึ้น และการส่งเสริมการขายที่เพิ่มขึ้น โดยรายได้ที่เพิ่มขึ้นในไตรมาสที่ผ่านมานั้นเป็นเงิน 535.7 ล้านริงกิต หรือราวๆ 134.4 ล้านดอลลาร์สหรัฐฯกำไรขั้นต้น (Gross Profit) ก็เพิ่มขึ้นอีก 7% โดยเพิ่มขึ้นเป็น 171 ล้านริงกิต และเมื่อหักภาษีแล้วนั้น (Profit After Tax) ก็อยู่ที่ 8.9 ล้านริงกิต ซึ่งก็เพิ่มขึ้นมาถึง 11.6% ทำให้ไตรมาสที่ผ่านมาของ 7-Eleven ในมาเลเซียนั้น เป็นไตรมาสที่กำลังเติบโตไปได้ด้วยดี